Jean Dubuffet

**Jean Philippe Arthur Dubuffet** (født 31. juli 1901, død 12. mai 1985) var en av de mest kjente franske malere og skulptører fra det 20. århundre.

## Biografi og verker
Han var født og vokste opp i Le Havre. Han flyttet til Paris i 1918 for å gå på Académie Julian, men sluttet etter et halvår for å studere videre på egen hånd. Han fulgte godt med i tiden og gav opp kunsten en periode fra 1924 til 1930 fordi «kunsten var død» som tidens parole lød. Farens vinhandel ga ikke nok utfordringer, så han malte litt innimellom inntil han begynte for fullt i 1942. Første separatutstilling hadde han i 1944. Han nærmet seg til surrealistene i 1948, og `Patafysikken i 1954.

Hans Prinzhorns bok om de mentalt sykes kunst førte til at han lanserte begrepet *[[art brut (kunst)|Art Brut]]* for den kunst som ble prestert av ikke-profesjonelle outsidere som psykiatriske pasienter, fengselsinnsatte og barn. Han samlet selv på slik kunst, som omfattet kunstnere som Aloïse Corbaz, Alfredo Pirucha og Adolf Wölfli. Samlingen befinner seg i dag i Lausanne, Sveits i *Musée de l'Art Brut*. Selv prøvde han å lage sin egen kunst like uavhengig av normer som Art Brut, slik at hans verker fortsatt virker primitive og barnlige.

Mange av arbeidene hans er malt med oljefarger gjort til en impasto ved å sette til sand, tjære og strå for å gi tekstur til overflaten. Fra 1962 begrenset han fargebruken til rødt, hvitt svart og blått, og gikk over til polyester til skulpturene som han da malte med vinylmaling.

Han eksperimenterte også med musikk, og laget flere innspillinger sammen med den danske maleren Asger Jorn på tidlig 1960-tall.

Han laget platecover til en moderne symfoniinnspilling av Jasun Martz i 1978. Detaljer fra dette coveret er også med på 2005-oppfølgeren.

Dubuffet døde i Paris i 1985. Verkene hans er spredt over hele verden.

## Spesielle bibliografier
### Catalogue Raisonné
* *Catalogue des travaux de Jean Dubuffet,* Fascicule I-XXXVIII, Pauvert: Paris, 1965-1991
* Webel, Sophie, *L’Œuvre gravé et les livres illustrés par Jean Dubuffet. [[Catalogue raisonné]].* Lebon: Paris 1991
### Bøker av Dubuffet
* Jean Dubuffet, *Prospectus et tous écrits suivants,* Tome I, II, Paris 1967; Tome III, IV, Gallimard: Paris 1995
* Jean Dubuffet, * Asphyxiating Culture and other Writings.* New York: Four Walls Eight Windows, 1986ISBN 0-941423-09-3
### Verker om Dubuffet
* Michel Ragon, *Dubuffet*, New York: Grove Press, 1959
* Peter Selz, *The Work of Jean Dubuffet*, New York: The Museum of Modern Art, 1962
* Max Loreau, *Jean Dubuffet, délits déportements lieux de haut jeu*, Paris: Weber, 1971
* Andreas Franzke, *Jean Dubuffet*, Basel: Beyeler, 1976
* Andreas Franzke, *Jean Dubuffet*, New York: Harry N. Abrams, Inc. 1981
* Michel Thévoz, *Jean Dubuffet*, Genf: Albert Skira, 1986
* Mildred Glimcher, *Jean Dubuffet: Towards an Alternative Reality.* New York: Pace Gallery 1987ISBN 0-89659-782-2
* Mechthild Haas, *Jean Dubuffet*, Berlin: Reimer, 1997
* *Jean Dubuffet*, Paris: Centre Georges Pompidou, 2001ISBN 2-84426-093-4
* Laurent Danchin, *Jean Dubuffet*, New York: Vilo International, 2001ISBN 2-87939-240-3
* *Jean Dubuffet: Trace of an Adventure*, ed. by Agnes Husslein-Arco, Munich: Prestel, 2003ISBN 3-7913-2998-7
* Michael Krajewski, *Jean Dubuffet. Studien zu seinem Fruehwerk und zur Vorgeschichte des Art brut*, Osnabrueck: Der andere Verlag, 2004ISBN 3-89959-168-2

## Referanser


## Eksterne lenker
* 
* The Dubuffet Foundation
* Dubuffet i  Tate Gallery 
* The Collection de l'Art Brut i Lausanne
* Dubuffet at Brain-Juice
* Musikk av Dubuffet